Diari Oficial de la Generalitat Valenciana


Sumari del DOGV 2482, del 03-04-1995 (1995/834296)

ORDRE de 3 de febrer de 1995, de la Conselleria d'Economia i Hisenda, per la qual s'acorda la partició parcial de la via pecuària Vereda de los Molinos de Biar.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/03/(2)/dof/vci/html**

### Dades del document

Número de DOGV
:   2482

Data del DOGV
:   03-04-1995

Secció del DOGV
:   DISPOSICIONS GENERALS

Número del document
:   1995/834296


Data del document
:   03-02-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 3 de febrer de 1995, de la Conselleria d'Economia i Hisenda, per la qual s'acorda la partició parcial de la via pecuària Vereda de los Molinos de Biar.   
Vist l'expedient de partició parcial de la via pecuària Vereda de los Molinos, en el tram, de 850 metres de longitud, que discorre pel camí del Destallador, en la partida Corral de Tadeo, des de l'entroncament amb el camí de la Salseta (avinguda de Villena) fins a endinsar-se en el forest públic Conjunt de Monts de Biar, siti al terme municipal de Biar (Alacant).  
Atés que, exposat al públic l'expedient, tal com determina l'article 20 del Reglament de Vies Pecuàries, el senyor Cristóbal Pérez PerpiÑá hi presentà una al·legació.  
Atés que els Serveis Jurídics de la Conselleria de Medi Ambient han emés un informe favorable a l'expedient de partició, i constata que l'al·legació presentada pel senyor Cristóbal Pérez PerpiÑá ha de desestimar-se tal com assenyala l'article 21 del Reglament de Vies Pecuàries, perquè s'ha ajustat la partició a la classificació de la via aprovada mitjançant Ordre Ministerial de 13 de març de 1975 (Boletín Oficial del Estado de 14 de maig de 1975 i Butlletí Oficial de la Província d'Alacant de 24 d'abril de 1975).  
Considerant el que disposen els articles 17 i següents del Reglament de Vies Pecuàries.  
Considerant que l'article 18 de la Llei 3/1986 de 24 d'octubre, de Patrimoni de la Generalitat Valenciana atribueix a la Conselleria d'Economia i Hisenda la competència per a l'aprovació de la partició.  
ORDENE:  
Article primer  
Aprovar la partició parcial de la via pecuària Vereda de los Molinos, en el tram, de 850 metres de longitud, que discorre pel camí del Destallador, en la partida Corral de Tadeo, des de l'entroncament amb el camí de la Salseta (avinguda de Villena) fins a internar-se en el forest públic Conjunt de Monts de Biar, siti al terme municipal de Biar (Alacant); d'acord amb la proposició de partició i plànols que figuren en l'expedient instruït per aquest efecte.  
Article segon  
Desestimar l'al·legació presentada pel Senyor Cristóbal Pérez PerpiÑá per haver-se ajustat la partició a la classificació aprovada de la via pecuària Vereda de los Molinos.  
Article tercer  
Que es publique aquesta ordre en el Diari Oficial de la Generalitat Valenciana, i alhora, es trasllada als organismes informants i al particular reclamant.  
València, 3 de febrer de 1995  
El conseller d'Economia i Hisenda,  
Aurelio Martínez Estévez


Còpia Permalink ELI